HR
C 253/6
Službeni list Europske unije
18.7.2023.
Sažetak mišljenja Europskog nadzornika za zaštitu podataka o Prijedlogu uredbe Europskog parlamenta i Vijeća o prijenosu postupaka u kaznenim stvarima (2023/C 253/04) (Cjeloviti tekst ovog Mišljenja dostupan je na engleskom, francuskom i njemačkom jeziku na mrežnom mjestu EDPS-a) https://edps.europa.eu) Europska komisija je 5. travnja 2023.
donijela Prijedlog uredbe Europskog parlamenta i Vijeća o prijenosu postupaka u kaznenim stvarima.
Europski nadzornik za zaštitu podataka (EDPS) u potpunosti podupire cilj Komisije da uspostavi zajednička pravila za prijenos kaznenih postupaka iz jedne države članice u drugu radi učinkovite borbe protiv prekograničnog kriminala te kako bi se osiguralo da najprimjerenija država članica istražuje ili progoni kazneno djelo.
Pozdravlja i pojašnjenje u Prijedlogu da bi se budućom uredbom trebala stvoriti pravna osnova za razmjenu osobnih podataka među državama članicama za prijenos kaznenog postupka u skladu s člankom 8. i člankom 10. točkom (a) Direktive (EU) 2016/680 Europskog parlamenta i Vijeća (1).
EDPS i dalje poziva zakonodavca da pojasni uloge i odgovornosti središnjih tijela u skladu s ovim Prijedlogom, kao i upućivanja na pravni okvir za zaštitu podataka.
1.
UVOD
1.
Europska komisija objavila je 5. travnja 2023.
Prijedlog uredbe Europskog parlamenta i Vijeća o prijenosu postupaka u kaznenim stvarima (2) („Prijedlog”).
2.
Cilj je Prijedloga donijeti novi instrument o prijenosu kaznenih postupaka među državama članicama kako bi se: (1) poboljšalo učinkovito i pravilno sudovanje u EU-u; (2) poboljšalo poštovanje temeljnih prava u postupku prijenosa kaznenog postupka; (3) poboljšala učinkovitost i pravna sigurnost prijenosa kaznenih postupaka; (4) omogućili prijenosi kaznenih postupaka, ako su u interesu pravde, ali trenutačno nisu mogući među državama članicama, te smanjila pojava nekažnjavanja (3).
3.
Ta je inicijativa uključena u program rada Komisije za 2022 (4).
i dio je strategije EU-a za suzbijanje organiziranog kriminala za razdoblje 2021. – 2025 (5).
4.
EDPS donosi ovo Mišljenje kao odgovor na savjetovanje s Europskom komisijom od 5. travnja 2023., u skladu s člankom 42. stavkom 1.
EUDPR-a (6).
EDPS pozdravlja upućivanje na to savjetovanje u uvodnoj izjavi 62.
Prijedloga.
U tom pogledu EDPS također s odobravanjem primjećuje da je s njim prethodno provedeno neformalno savjetovanje u skladu s uvodnom izjavom 60.
EUDPR-a.
(1) Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podatakate o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89).
(2) COM(2023) 125 final (3) Vidjeti 3. stranicu Obrazloženja.
(4) https://commission.europa.eu/system/files/2023-01/cwp2022_en.pdf (5) Komunikacija Komisije o Strategiji EU-a za suzbijanje organiziranog kriminala za razdoblje 2021. – 2025., COM(2021) 170 final (6) Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br.
45/2001 i Odluke br.
1247/2002/EZ (SL L 295, 21.11.2018., str. 39.).